
Gagamitin ng mga rebolusyonaryo at progresibong 
pwersa ang lahat ng pagkakataon upang ihiwalay 
at labanan ang sagadsaring mga reaksyunaryo, 
lalong palakasin ang rebolusyonaryong armadong 
kilusan at ang mga pakikibakang masa para sa tunay 
na pagbabagong panlipunan. Kaalinsabay nito, 
isasagawa rin ang mga lihim at di pormal na paraan 
ng pakikipagtulungan sa mga mapagkaibigan at 
progresibong kandidato upang manalo sa halalan 
at buksan ang larangan ng pagkilos sa loob ng 
reaksyunaryong parlamento bilang karagdagang 
larangan ng pakikibaka. 

Hindi lulutasin ng eleksyong 2001 ang 
masidhing krisis ng naghaharing sistema. Dahil sa 
walang lubay na pukpukan ng mga nagtutunggaling 
paksyon, pinakamalamang na ang eleksyon 
sa Mayo ay magiging isa sa pinakamarumi, 
pinakamarahas at kung saan nagaganap ang 
pinakagarapal na dayaan. Bagamat maaari 
itong magsilbi tungo sa konsolidasyon ng 
rehimeng Macapagal-Arroyo sa pamamagitan 
ng pagpapapanalo ng mga kandidato, ang tindi 
ng dayaan at karahasan sa darating na eleksyon 
ay tiyak na magbubunga ng mas maiigting na 
banggaan ng mga nagtutunggaling reaksyunaryong 
paksyon. 


SA PAMAMAGITAN NG KONTROL SA 
kayamanan, pulis at militar, sa burukrasya at 
masmidya, ipinatilalim ng mga reaksyunaryong 
naghaharing uri sa kanilang kapangyarihan ang 
eleksyon sa Pilipinas. Sa pamamagitan ng kontrol 
na ito, epektibong inaalis ng reaksyunaryong 
sistema ang anumang posibilidad na makabuluhang 
makalahok sa eleksyon ang mga partido o grupong 
kumakatawan sa interes ng masang anakpawis. 
Ang mga reaksyunaryong eleksyon ay may 
layuning lumikha ng ilusyon ng demokrasya 
gayong ang katotohana'y naka- 
pangyayari ang makauring 
diktadura ng mga mapang- 
api't mapagsamantala. 
Malaking panlilinlang 
ang sinasabing may 
demokratikong kara- 
patan ang mamamayan 
dahil maaari silang pu- 

mili sa dalawa o higit pang partido samantalang 
ang epektibo lamang na nakalalahok dito ay ang 
malalaking reaksyunaryong partido. Ang pagbibigay 
ng limitadong puwang na makalahok ang ilang 
progresibo at pangmasang organisasyon at partido 
ay nagsisilbi rin sa panlilinlang na ito. 

Sa pangunahin, ang reaksyunaryong eleksyon ay 
isang paligsahan sa pagitan ng mga nagtutunggaling 
paksyon ng naghaharing uri upang pagpasyahan 
kung sino sa kanila ang mangingibabaw at kung 
papaano nilang pagsasaluhan ang pakinabang ng 
pampulitikang kapangyarihan. 


Mga tungkulin ng rebolusyonaryong kilusan 
sa panahon ng eleksyon 

Nananatiling sentral na tungkulin ng Partido 
Komunista, ng Bagong Hukbong Bayan at buong 
rebolusyonaryong kilusan na isulong ang armadong 
pakikibaka upang ibagsak ang imperyalistang 
dominasyon at ang makauring diktadura ng 
malalaking burgesyang kumprador at malalaking 
panginoong maylupa. Kung kaya't hindi ito 
maaaring tuwirang lumahok sa reaksyunaryong 
eleksyon. 

Gayunpaman, sasamantalahin nito ang mga 
pagkakataong bubuksan ng eleksyon upang 
ibayong paigtingin ang rebolusyonaryong armadong 
pakikibaka, isulong ang mga pakikibakang masang 
anti-imperyalista, antipyudal at antipasista, higit na 
palakasin ang impluwensya ng rebolusyonaryong 
kilusan at palawakin ang pambansang nagkakaisang 
prente. Sa partikular, maaari itong makialam sa 
eleksyon sa pamamagitan ng mga paraang lihim at 
di pormal at makabuluhang impluwensyahan ang 
resulta nito na may layuning ihiwalay at biguin 
ang sagadsaring reaksyunaryong kandidato, manalo 
ang mga kandidatong progresibo at mapagkaibigan 
upang magamit bilang karagdagang larangan ng 
pakikibaka ang pagkilos sa loob ng reaksyunaryong 
parlamento. 


ILANTAD ANG REAKSYUNARYONG KATANGIAN NG ELEKSYON. 
Kinakailangang ipakita sa masa na ang eleksyon 
ay isang pampulitikang instrumento na nasa 
kontrol ng mga reaksyunaryong naghaharing uri 
at ginagamit para sa pagpapatibay ng kanilang 
paghahari. Kailangang ilantad ang panlilinlang 
na sa pamamagitan ng eleksyon ay mayroong 

NG 


klk: 


demokratikong karapatan ang mamamayan na 
mamili ng mga tao sa gubyerno sa pamamagitan 
ng paglalantad sa iisang esensya ng malalaking 
partidong pampulitika na pawang maka-imperyalista 
at nagtataguyod sa interes ng malalaking burgesyang 
kumprador at panginoong maylupa. 

Kailangang pawiin ang repormista at parla- 
mentaristang ilusyon na makakamit ang pundamental 
na pagbabagong panlipunan sa pamamagitan ng 
eleksyon. Kailangang bigyang partikular na pansin 
ang paglalantad sa teorya ng ebolusyunismo na 
pinalalaganap ng mga kontra-rebolusyonaryong 
“ikatlong pwersa” na makakamit ang pagbabago sa 
dahan-dahang pagpapalakas ng impluwensya sa loob 
ng parlamento at burukrasya. Kailangang ilinaw ang 
sentral na halaga ng rebolusyonaryong armadong 
pakikibaka sa pagkamit ng tunay na pagbabago 
na hinahadlangan pangunahin ng reaksyunaryong 
armadong pwersa; at ang sekundaryo ngunit 
esensyal na importansya ng iba't ibang anyo ng di 
armadong pakikibaka---at ang pagiging pangunahin 
ng pag-oorganisa at sama-samang pagkilos ng 
masa kumpara sa lahat ng anyo ng pakikibakang 
di armado. 

Habang maaaring magkaroon ng iba't ibang 
paraan ng lihim at di pormal na paghikayat at 
pagsuporta sa mga patriyotiko at progresibong 
indibidwal at partido sa kanilang paglahok sa 
halalan, kailangang magsikap ang Partido at mga 
rebolusyonaryong pwersa na ilinaw sa kanila at 
sa masang boboto ang magiging mga limitasyon 
ng gawain sa loob ng reaksyunaryong parlamento 
at burukrasya. 


PAIGTINGIN ANG ARMADONG PAKIKIBAKA. Kinakailangang 
tuluy-tuloy na isulong ang rebolusyonaryong 
armadong pakikibaka at basagin ang ilusyon na 
umiiral ang matiwasay at demokratikong kaayusan 
sa harap ng malawak na pagpapahirap sa masa at 
pamamayani ng karahasan at kriminalidad sa iba't 
ibang antas ng estadong neokolonyal. 

Kinakailangang tuluy-tuloy na paigtingin 
ang malalaki at maliliit na taktikal na opensiba 
laban sa AFP at PNP. Patuloy na sunggaban ang 
lahat ng pagkakataong magdulot ng mga sugat at 
bigwas laban sa mga reaksyunaryong armadong 
pwersa at palakasin ang Bagong Hukbong Bayan. 
Kinakailangang tuluy-tuloy na palawakin ang 
rebolusyonaryong baseng masa sa kanayunan 
at isulong ang mga pakikibakang antipyudal ng 
masang magsasaka. 

Ang mga pusakal na kaaway ng bayan ay 
hindi dapat pabayaang mamayagpag na walang 
pananagutan sa kanilang mabibigat na krimen laban 
sa mamamayan. Sinupin at ilathala ang mga sakdal 
laban sa kanila. Labanan at wasakin ang kanilang 
pampulitika at armadong makinarya at kampanya na 
manatili o makaupo sa poder. Sa abot ng makakaya, 
isaka-tuparan ang pagparusa sa kanila. 

Kailangang lalong sinupin at mas pala-wakin 
pa ang pagsasakatuparan ng pangungulekta ng 
kabayaran sa pahintulot na makapangampanya ang 
mga kandidato sa mga teritoryong nasa ilalim ng 
rebolusyonaryong kapangyarihang pampulitika. Sa 
ating karanasan, ang mga sinisingil ng ganitong 
kabayaran ay mas madalas na tumatalima kaysa 
lumalabag dito. Yaong lumalabag ay nararapat 
na gawaran ng angkop na parusa. Ang 
patakaran ng pagsingil ng kabayarang 
ito ay maaari ring gamitin para 
itaguyod ang mga taktikal 
na alyansa. 


Gamitin ang lahat ng pagkakataon na makakalap 
ng armas at iba pang tipo ng suporta para sa 
rebolusyonaryong armadong pakikibaka. 


PALAKASIN ANG MGA PAKIKIBAKANG MASA AT PALAWAKIN 
ANG NAGKAKAISANG PRENTE. Nasa mahusay na 
pusisyon ang kilusang masa na mas sumulong 
pa at makabuluhang impluwensyahan ang mga 
pangunahing labanan sa pulitika sa labas at loob ng 
reaksyunaryong eleksyon at parlamento. Nakasalalay 
ito sa tuluy-tuloy na pagkilos ng masa sa lansangan at 
pagsusulong ng mga pakikibakang anti-imperyalista, 
antipyudal at antipasista. 

Kinakailangang tuluy-tuloy na igiit ang 
mga hinaing ng mamamayan na nagbuklod sa 
kanila sa pag-aalsang EDSA 2. Sa pangunahin, 
kinakailangang tuluy-tuloy na igiit ang pag-aresto at 
pag-usig kay Estrada at sa kanyang mga pangunahing 
kasapakat laluna sa gitna ng mga maniobrang 
ligal at pampulitika upang iligtas si Estrada sa 
kaparusahan. 

Kasabay nito, kailangang labanan ang mga 
anti-mamamayang patakaran at hakbangin ng 
rehimeng Macapagal-Arroyo at ipaglaban ang 
interes ng anakpawis kabilang na ang reporma sa 
lupa, karagdagang sahod, ang pagtigil sa pagtaas ng 
presyo ng langis at iba pa. 

May iiral na malawak na puwang para sa 
gawaing alyansa dahil sa igting ng mga labanan 
sa panahon ng eleksyon at kahit pagkatapos 
nito. Kailangang gamitin ang mga puwang na 
ito mula sa lokal hanggang sa pambansang 
antas upang palaganapin ang panawagan para sa 
pagsasakatuparan ng adyenda ng mamamayan, 
lalong ihiwalay ang pinakareaksyunaryong mga 
kandidato at hadlangan ang kanilang pagpwesto sa 
poder at tulungan ang pagpwesto ng mga progresibo 
at mapagkaibigang kandidato. 

Kailangang gamitin ang mga pagkakataon 
sa nagkakaisang prente upang lalong palawakin 
ang mga lihim at hayag na ugnay ng mga 
rebolusyonaryong pwersa at pagsilbihin ito sa 
ibayong pagpapalawak ng mga pagkakataon para sa 
pag-oorganisa at pagpapakilos ng masa. Kailangang 
gamitin ang mga puwang na binubuksan ng halalan 
upang maisakatuparan ito sa pinakamabilis na 
paraan. 

66Kinasusuklaman ko ang pulitika. At mas 
kinasusuklaman ko ang mga pulitiko”. 

Napilitan si Gen. Panfilo Lacson na kainin ang 
mga sinambit niyang salitang ito nang patalsikin 
siya sa kapangyarihan bilang hepe ng pulisya at 
ng Presidential Anti-Organized Crime Task Force 
(PAOCTF) kasabay ng pagbagsak ng kanyang amo 
na si Joseph Estrada. Isa ngayon si Lacson sa mga 
dating galamay ni Estrada na pilit na bumabalik sa 
poder at kumakandidato sa pagkasenador 
sa darating na halalan sa Mayo. 

Subalit hindi lamang ang pagkahayok 
sa kapangyarihan ang motibo ni Lacson 
sa pagtakbo. Suportado siya ng salapi ni 
Eduardo “Danding” Cojuangco, na nag- 
aalaga o nagpapatakbo ng mga pulitiko na 
magbibigay-proteksyon sa kanyang mga 
pampulitika at pang-ekonomyang interes sa 
ilalim ng anumang rehimen. Higit sa lahat, 
isang maaasahang tuta ng imperyalismong 
US si Lacson. 

Duguan ang mga kamay ng kandidatong 
si Lacson. Habang kahalubilo niya sa 
entablado ang mga kapwa niyang bulok na 
labi ng pangkating Estrada, kailangang puspusang 
tutulan ang kanyang pagkakandidato, ilantad ang 
kanyang mga krimen at ang naging papel niya sa 
ilalim ng rehimeng Estrada, laluna sa mga huling 
buwan nito at huwag siyang hayaang ibayong 
makapanlinlang sa mamamayan. 

Sariwa pa sa alaala ang karumal-dumal na 
pambobomba sa limang magkakaibang lugar sa 
Metro Manila noong Disyembre 30 na pakana nina 
Estrada at Danding Cojuangco at isinagawa ng mga 
tauhan ni Lacson. Pumatay ito ng 26 at nakasugat 
ng mahigit 100 inosenteng mamamayan. Sa kabila 
ng ilampung namatay at nabalda rito, bigo ang 
pambobomba na ilihis ang atensyon ng mamamayan 
mula sa mga eksplosibong impormasyong inilantad 
sa impeachment trial ni Estrada. 

Bago nito, ipinadukot at ipinaligpit ni Lacson 
ang public relations practitioner na si Salvador 
“Bubby” Dacer noong Nobyembre upang pigilin ito 
sa napipintong pagbubunyag ng papel ni Estrada 

sa iskandalo sa BW Resources. Sa kasalukuyan, di 
bababa sa pitong tauhan ng PAOCTF ang natuklasang 
sangkot sa pagdukot at pagsalbeyds kay Dacer. 

Nang ianunsyo ni Lacson ang kanyang 
kandidatura nitong Pebrero, sunud-sunod na 
pangingidnap at panghoholdap sa bangko ang 
isinagawa ng mga galamay ni Lacson sa Kuratong 
Baleleng at iba pang kriminal na sindikato 
upang mangalap ng pondo para sa kanyang 
kampanya, maghasik ng takot at 
gamitin ito upang makapagpropaganda 
na kailangang maibalik si Lacson sa 
poder para mapanatili ang “kaayusan 
at kapayapaan”. 

Nabunyag din kamakailan ang 
patuloy na paggamit ni Lacson 
sa mga elemento ng Philippine 
National Police bilang mga eskort at 
badigard sa kanyang pangangampanya. 
Limang regional director ng PNP sa 
Kabisayaan at Mindanao ang sangkot 
sa pagbibigay ng “VIP treatment” 
kay Lacson nang mangampanya ito sa 
kani-kanilang mga lugar. 

At kamakailan lamang, ibinunyag ni Gov. Luis 
“Chavit” Singson na nang tinangka ng rehimeng 
Estrada na gawing ligal ang hweteng, humingi si 
Lacson ng 2.5% ng daan-daan milyong kabuuang 
kita ng mga opereytor ng hweteng. Tulad ng kanyang 
among si Estrada, gustong solohin ni Lacson ang 
pamamahagi ng “protection money” sa mga regional 
director ng PNP upang makatiyak siya sa katapatan 
ng huli at tumatag ang kanyang base sa loob ng 
pulisya. 

Ito lamang ang mga pinakahuling krimen ni 
Lacson. Tiyak na marami pang mabubunyag hinggil sa 
kanya habang umiinit ang labanan sa reaksyunaryong 
pulitika. 

Ang bulok at pasistang si Lacson ay bagay 
na kamuhian at ibasura kasabay ng bumagsak 
na rehimeng Estrada. Isinisigaw ng daan-daang 
inosenteng mamamayang naging biktima ng kanyang 
mga krimen na dapat na siyang kasuhan at 
parusahan. 


Ang patuloy na pamamayagpag 


ng mga pamilya at kroni 


ni Joseph Estrada 


ahigit nang isang 
buwan ang lumipas 
atapos ang NN 


EDSA 2 na nagpatalsik 
kay Joseph Estrada ngunit 
hanggang ngayo'y ni hindi 
pa nalilitis si Estrada 
at ang kanyang pinaka- 
malalaking kroni. Sa 
katunayan, patuloy na g 
namamayagpag ang mga ito ` 
dulot ng kainutilan ng rehimeng > 
Macapagal-Arroyo na mapagpasyang usigin ang 
mga kaso laban sa kanila. Masahol pa, nakikipag- 
areglo ang kasalukuyang rehimen kay Estrada 
at mga tauhan nito kapalit ng suportang ligal at 
pinansyal na lubos nitong kinakailangan laluna 
sa parating na eleksyon. 

Bago pa man mapatalsik si Joseph Estrada noong 
Enero 20, abalang-abala na ang kanyang mga kroni 
sa pakikipagtawaran sa kampo ni Macapagal-Arroyo. 
Matapos magpasasa sa kabang bayan, isinalba ang 
kani-kanilang mga sarili at ari-arian sa pamamagitan 
ng “pagbawi” ng kanilang suporta kay Estrada. Tanda 
ng kabulukang likas sa reaksyunaryong pulitika, sila 
ngayo'y hinahayaan lamang o kinakandili pa nga ng 
rehimeng Macapagal-Arroyo. 

Pinakagarapal ang ginawang “pagbalimbing” 
ni EDUARDO “DANDING” COJUANGCO at LUCIO 
TAN, dalawa sa may pinakamalaking pakinabang sa 
rehimeng Estrada, at ang walang kakurap-kurap na 
pagtanggap sa kanila ni Macapagal-Arroyo. Matapos 
ang pagkalas ng partidong Nationalist People's 
Coalition ni Danding sa alyansa ni Estrada at ang 
pagpapahayag nito ng suporta kay Macapagal-Arroyo 
habang nagbabanta ng destabilisasyon, iniatras ng 


bagong rehimen 
ang bantang 
pagpapalit kay 
@ Danding bilang 
tagapangulo ng San 
Miguel Corporation (SMC). 
Matatandaang ibinigay ni Estrada ang chairmanship 
ng SMC kay Danding noong 1998 gamit ang 
sekwestradong mga sapi. 


Dagdag dito, inihain ni Macapagal-Arroyo kay 
Danding at ibang panginoong maylupa sa Philippine 
Coconut Producers Federation o Cocofed ang mahigit 
95% sekwestradong sapi sa United Coconut Planters 
Bank (UCPB). Ito ay sa pamamagitan ng desisyon 
ng Sandiganbayan na nagdeklarang pribadong 
pag-aari ang naturang mga sapi. Sa nakaraang 
15 taon, ang naturang mga sapi ay itinuring na 
pampublikong pondo kung kaya't hawak ito ng 
Philippine Commission on Good Government. 
Itinatakda ng desisyong ito ng Sandiganbayan ang 
maaaring mangyari sa katulad na sitwasyon ng 27% 
sekwestradong sapi sa SMC. Inaangkin ni Danding 
ang 37.6% sa kabuuang sekwestradong sapi sa UCPB 
at buong 27% sa SMC. 


Gayundin, matapos lumabas si Lucio Tan 
bilang “kaibigan” ng kampong Macapagal-Arroyo, 
inihayag ng bagong rehimen ang kahandaan nitong 
aregluhin ang kanyang kaso ng di pagbabayad ng 
P25.27 bilyong buwis. Ipinagpaliban din nito, sa 

pamamagitan ng Bangko Sentral, ang pagbabayad 
sa P25-bilyong pautang na ipinagkaloob nito sa 
Philippine National Bank (PNB) noong Oktubre 
2000. Pumayag din ang BSP na bayaran ni Tan 
sa ibang paraan (hindi sa anyong salapi) ang P15 
bilyon sa inutang nito. Dumanas ang PNB, na pag- 
aari ni Tan, ng mabibigat na withdrawal matapos 
mabunyag ang mga kriminal na aktibidad ni Estrada 
noong nakaraang taon. Higit sa lahat, binigyang- 
katiyakan ng rehimeng Macapagal-Arroyo ang 
patuloy na pagkabuhay at paglago ng imperyo ni 
Tan at kanyang mga kasapakat sa ilalim ng kanyang 
rehimen. 

Ang iba pang mga kroni na nagsulputan at 
nag-alok ng “kooperasyon” sa bagong rehimen 
ay agad ding tinanggap ng rehimeng Macapagal- 
Arroyo. Ito ay sa kabila ng mga pahayag ng 
mga abugadong umusig kay Estrada na sobra 
pa sa sapat ang pinanghahawakang ebidensya 
ng gubyerno upang hatulan at 
ibilanggo si Estrada sa mahigit 
pitong kaso ng pandarambong. 

MARK JIMENEZ: Binan- 
sagang “henyo” ni Estrada 
sa larangan ng negosyo, 
kasabwat si Jimenez sa 
mga kasunduang gumamit 
ng pampublikong pondo 
ng SSS at GSIS sa mga 
pribadong transaksyon ng 
pinaborang mga korporasyon. 
Ilan sa mga kasunduang inareglo niya 
ay ang pagsasanib ng Philippine Commercial 
Incorportated Bank (PCIB) at Equitable Bank at ng 
Philippine Long Distance Telephone Co. (PLDT) 
at First Pacific kung saan kumita sila ni Estrada ng 
limpak-limpak na salapi bilang suhol at komisyon. 
Bahagi rin siya sa mga unang nagmanipula ng mga 
sapi ng Best World Resources, na pagmamay-ari ng 
isa pang kroni na si Dante Tan. Labas sa kanyang 
pagkakasangkot sa mga kaso dito sa Pilipinas, 
nahaharap din siya sa mga kaso ng pagbibigay ng 
iligal na kontribusyon sa Democratic Party, hindi 
pagbabayad ng buwis at mail fraud sa US. 

Nagprisinta si Jimenez sa mga tagausig noong 
nililitis si Estrada sa senado. Tinanggap siya bilang 
testigo ng estado ng Department of Justice at 

kasalukuyang nasa Witness Protection Program 
nito. Sa gayon, ligtas siya sa mga kasong isinampa 
sa kanya bilang kasabwat sa mga krimen ni Estrada. 
Dagdag dito, pansamantalang ligtas din siya sa 
kanyang mga kaso sa US dahil mananatili siya sa 
Pilipinas hangga't di natatapos ang paglilitis sa 
mga kaso ni Estrada. Sa kasalukuya”y tumatakbo 
siya bilang kongresman ng ikaanim na distrito 
ng Maynila. 

JAIME DICHAVES: Lumabas ang pangalang 
Dichaves sa paglilitis kay Estrada nang akuin niya 
ang P3.2-bilyon bank account na nakapangalan 
kay Jose Velarde (isang alyas ni Estrada) sa PCI- 
Equitable Bank. Si Dichaves ay isa sa mga direktor 
ng Belle Corporation na sangkot sa jai alai at 
naglustay ng pondo ng SSS at GSIS sa iba't 
ibang transaksyon nito. Kasosyo siya ni Laarni 
Enriquez, paboritong kabit ni Estrada, sa ibang 
mga negosyo nito at siya rin ang tagakolekta ng 
“tong” para kay Estrada mula sa 

National Telecommunications 
Com-mission. Mismong ang 
Mala-kanyang ang nagpangalan 
sa kanya bilang pangalawang 
pinakamalaking ismagler sa 
Subic Freeport. 


Inaalok ni Justice Secretary 
Hernani Perez si Dichavez na 
maging testigo ng estado kapalit 
ng paglibre sa kanya sa isang 
kaso ng pandarambong laban 
kay Estrada. Ang tanging hiningi ni Perez ay ang 
lokasyon ng iba pang bank account ni Estrada at ang 
mansyong “Boracay”. Kasalukuyang nagtatago sa 
US si Dichaves at ang kanyang pamilya. 


CHARLIE “ATONG” ANG: Si Ang, na pinaka- 
malapit na kasugalan ni Estrada, ang namamahala 
sa mga kriminal na sindikato ni Estrada na sangkot 
sa iligal na sugal. Binigyan siya ni Estrada ng mga 
krontrata sa Philippine Amusement and Gaming 
Corporation (Pagcor). Ginawa pa siyang konsultant 
ng Pagcor sa operasyon nito sa jai alai. 

Tulad kay Jimenez, nagprisinta rin si Ang 
bilang testigo kapalit ng pagtanggal ng kanyang 
pangalan sa mga kasong pandarambong laban kay 
Estrada. Bagamat di pa hayagang pumapayag ang 

Kailangang tumayo ang usapang 
pangkapayapaan sa pundasyon 
ng mga nakaraang kasunduan 


ontra sa walang patumanggang todo- 
k digma ng ibinagsak na rehimeng 
strada, idinidiin ngayon ng rehimeng 
Macapagal-Arroyo ang paggamit sa usapang 
pangkapayapaan sa pagharap sa rebolus- 
yonaryong kilusan. Upang suhayan ito, 
idineklara ni Macapagal-Arroyo ang “upisyal na 
pagwawakas” ng patakarang all-out war laban 
sa Moro Islamic Liberation Front at inianunsyo 
ang pagpapalaya ng 73 sa 254 bilanggong 
pulitikal. 

Nitong Pebrero 9, hinirang si dating Justice Sec. 
Silvestre Bello I kasama ang apat na iba pa sa panel 
na makikipagnegosasyon sa National Democratic 
Front of the Philippines (NDFP). 

Sa panig ng NDFP, muling hinirang si Kasamang 
Luis Jalandoni bilang pinuno ng panel nito na 
makikipag-usap sa Gubyerno ng Republika ng 
Pilipinas (GRP). Katulad ng ipinakita nito sa 
nakaraan, nakahanda ang NDFP na harapin ang 
GRP upang pag-usapan ang mga isyu na nasa 
ugat ng armadong tunggalian. Ang usapang 
pangkapayapaan ay karagdagang larangan ng 
pakikibaka na segundaryo sa armadong pakikibaka 
at sa rebolusyonaryong kilusang masa. Lumalahok 
dito ang rebolusyonaryong kilusan nang walang 
ilusyong malulutas ang mga saligang suliranin ng 


mamamayan o 
na sinsero sa kapayapaan ang GRP. 

Sa nakaraan, ang GRP ang naging pinaka- 
malaking hadlang sa pagsulong ng usapang 
pangkapayapaan. Sa pilit nitong pagtangging 
kilanlin ang NDFP bilang kapantay sa usapang 
pangkapayapaan, sinabotahe nito ang mga nabuong 
kasunduan na siyang dahilan ng paulit-ulit na 
pagbagsak ng usapan. 


Panindigan ang mga nakaraang 
kasunduan! 

Lampas sa pagpapalaya ng mga bilanggong 
pulitikal o sa pag-aanunsyo ng pagwawakas ng 
patakarang all-out war ang dapat gawin ng rehimeng 
Macapagal-Arroyo upang muling simulan ang 
usapang pangkapayapaan. Obligasyon nitong 
kilalanin ang mga nauna nang kasunduan sa pagitan 


< bagong rehimen sa kundisyon 
ni Ang, kinuha na nito ang kanyang 
pahayag sa Hongkong kung saan 
siya nakabase ngayon. 


Labas sa tatlong ito, nag-alok 
din ng testimonya si Edward 
Serapio, abugado ni Estrada, 

at ang kabit ni Estrada na si 
Rowena Lopez. Si Serapio ay 
umaktong “tagapamagitan” ni 
Estrada at ng iba't ibang kriminal 
na sindikatong kinakandili nito. 
Dagdag sa listahan ng mga kroni 
ay sina William Gatchalian, 
Jacinto Ng Sr, Lucio Lao Co, 


Jose Luis Yulo, Dante Tan at 
Luis “Baby” Asistio na pawang 
mga kasabwat ni Estrada sa 
pandarambong ng kabang bayan 
ngunit sa kasalukuyan ay 
buong-layang nakagagalaw at 
nakapamumuhay sa loob ng 
bansa. 

ng GRP at NDFP. Malinaw ang pagkakasunud- 
sunod ng adyenda na itinakda sa The Hague 
Joint Declaration na nilagdaan ng 
magkabilang panig noong Setyembre 
1, 1992. Nilaman ng kasunduang 7 
ito ang layunin, balangkas at 4 
substantibong adyenda sa usapang 
pangkapayapaan at ang mga 
prinsipyong katanggap-tanggap sa 
magkabilang panig na magiging 
gabay dito. 

Pinagtibay na ng mga prinsipal ng magkabilang 
panig ang Comprehensive Agreement on Respect 
for Human Rights and International Humanitarian 
Law o CARHRIHL. Ang iba pang adyenda, ayon 
sa pagkakasunud-sunod, ay ang repormang sosyo- 
ekonomiko, repormang konstitusyunal at elektoral: 
at ang dispusisyon ng mga pwersa. 

Matamang tumalima ang NDFP sa balangkas 
na itinakda ng magkasamang kasunduang ito. Wala 
itong ibang kundisyong ipinapataw sa GRP sa usapan 
at sa katunayan, patuloy ito sa pagsasagawa ng mga 
aksyon ng kabutihang-loob upang patunayan ang 
kaseryosohan sa negosasyon gaya ng pagpapalaya 
sa mga bihag ng digma. Taliwas dito, garapal ang 
rekord ng rehimeng Ramos at Estrada sa paglabag 
dito. Bukod sa paggigiit na ang konstitusyon ng 
GRP ang gawing balangkas ng pag-uusap kontra sa 
isinasaad ng The Hague Joint Declaration, nais pa 
nitong pasukuin ang NDFP at iabanduna nito ang 
armadong pakikibaka. 

Napagkasunduan din ng NDFP at GRP noong 
Hunyo 14, 1994 sa Breukelen Joint Declaration na 
sa isang nyutral na bansa idaraos ang pormal na 
negosasyon. Pinanindigan ito ng NDFP at hindi ito 
natangay sa panlilinlang ng mga nagdaang rehimen 
sa panukalang sa Maynila idaos ang usapan, sa 
lokalisadong usapang pangkapayapaan at tigil- 
putukan. 

Nagbigay ng proteksyon sa mga kinatawan ng 
NDFP at GRP na kalahok sa negosasyon ang Joint 
Agreement on Safety and Immunity Guarantees 
(JASIG) na nilagdaan noong Pebrero 24, 1995 
habang tiniyak naman ng Joint Agreement on 
the Formation, Sequence and Operationalization 
of the Reciprocal Working Committees (Hunyo 
26, 1995) ang maayos na pag-uusap sa unang 


Ang Bayan e.e Pebrero 2001 


substantibong adyenda---ang usapin ng karapatang- 
tao at internasyunal na makataong batas. 


Itaguyod ang CARHRIHL! 

Naging dagdag na sandata ng 
sambayanang Pilipino ang 
CARHRIHL na nilagdaan ng 
negotiating panel ng magkabilang 
panig noong Marso 16, 1998. 
Si Kasamang Mariano Orosa ang 
lumagda bilang prinsipal ng NDFP 
noong Abril 10, 1998 samantalang Agosto 7, 
1998 ito nilagdaan ni Estrada. Buung-buo at 
walang pagtatangi itong ipinatutupad at patuloy na 
ipatutupad ng lahat ng rebolusyonaryong pwersa. 
Makasaysayang dokumento ito dahil tinugunan 
nito ang aspirasyon ng sambayanang Pilipino na 
igalang ang kanilang karapatan at testamento ito 
ng pag-amin ng reaksyunaryong estado sa usapin 
ng malawakang paglabag sa mga karapatang-tao. 
Kinumpirma rin ng dokumentong ito ang kapantay 
na katayuan ng NDFP sa GRP. 

Nilaman ng CARHRIHL ang buong saklaw ng 
karapatang-tao. Ginarantiyahan nito ang karapatan 
ng lahat ng demokratikong uri at sektor sa lipunan 
laban sa pagsasamantala at pang-aapi. Naglaman din 
ito ng mga karagdagang probisyon sa internasyunal 
na makataong batas sa digmaan at nagtaglay ng 
mas mataas na pamantayan kaysa sa Protocol I ng 
Geneva Conventions ng 1949. 

Itinalaga ng NDFP si Kasamang Fidel Agcaoili 
bilang pinuno ng joint monitoring committee na 
susing bahagi at malinaw na pangangailangan sa 
pagpapatupad ng CARHRIHL. Samantala, hindi 
na nakabuo ng katulad na komite ang rehimeng 
Estrada. Sa halip na itaguyod ang pinasok na 
kasunduan, binalewala ito at gumawa ng sunud- 
sunod na paglabag, pagmamaniobra at pananabotahe 
na naging daan para sa tuluyang pagbagsak ng 
usapang pangkayapaan. 

Susulong lamang ang usapang pangkapayapaan 
kung magkakaroon ng pagkilala ang bagong 
rehimeng Macapagal-Arroyo sa mga kasunduang 
ito laluna sa pagpapatupad ng CARHRIHL. Sa 
nakaraan ang mga nasabing kasunduan ay ibinasura 
ng mga nagdaang rehimen upang pagtakpan ang 
kawalan ng matinong adyenda sa usapan. 


Palayain ang lahat 
ng mga bilanggong pulitikal! 


atuloy na umaalingawngaw ang pana- 
Pier para sa kagyat na pagpapalaya 

ng rehimeng Macapagal-Arroyo sa lahat 
ng 254 bilanggong pulitikal nang walang 
anumang kundisyon o kapalit. Dapat tugunan 
ng bagong-luklok na rehimen ang mahigpit na 
paggigiit para rito ng mga kamag-anak ng mga 
bilanggong pulitikal, ng mga organisasyong 
pangkarapatang-tao, ng simbahan at ng buong 
sambayanan. 

Ang mga bilanggong pulitikal ay biktima ng 
walang-patumanggang kontra-rebolusyonaryong 
digma na inilulunsad ng reaksyunaryong estado. 
Sila ay dinakip at ipiniit dahil sa kanilang 
pakikipaglaban para sa interes ng masang 
anakpawis. Sinampahan sila ng mga kasong 
kriminal upang itangging pulitikal ang kanilang 
mga kaso. Ang kanilang patuloy na pagkapiit 
ay paglabag sa mga karapatang sibil ng mga 
bilanggong pulitikal. 


SA KABILA NG MAHIGPIT NA PAGTUTOL NG 
imperyalismong US at ng militar, laluna ng 
Executive Secretary na si Gen. Renato de Villa, 
napilitan si Macapagal-Arroyo na ipag-utos nitong 
huling linggo ng Pebrero ang pagpapalaya sa mga 
bilanggong pulitikal dulot ng mariing paggigiit ng 
malawak na seksyon ng lipunan. Subalit di tulad 
ng kagyat na pagpapalaya ni Corazon Aquino 


noong 1986 sa mayorya ng 
mga bilanggong pulitikal ng 
batas militar, ang kautusan 
ni Arroyo ay sumaklaw sa 73 
lamang. 

Dahil sa puspusang pakikipaglaban para rito 
ng mga tagapagtaguyod ng karapatang-tao ay 
naaprubahan na ng dating Department of Justice 
(DOJ) ang pagpapalaya sa may 50 bilanggong 
pulitikal bago pa man mapatalsik si Estrada. 
Dinagdagan ito ng bagong rehimen ng 27 pa subalit 
pinatawan naman ng napakaraming kundisyon ang 
pagpapalaya sa kanila. Masahol pa, aroganteng 
ipinatanggal ni De Villa sa listahan ang humigit- 
kumulang 30, kabilang sina Leoncio Pitao, kilalang 
pinuno ng Bagong Hukbong Bayan sa Hilagang 
Mindanao, at Lorna Baba, isang taong-simbahan. 

Gayundin, tulad ng mga nagdaang rehimen, 
tinanggihan ni Macapagal-Arroyo na palayain sina 
Donato Continente at Juanito Itaas, alinsunod sa 
panghihimasok ng imperyalismong US. Ito'y kahit 
sina Continente at Itaas, na pinagbibintangang 
pumatay sa Amerikanong si Lt. James Rowe noong 
1989, ay pinagkalooban na ng parole ng mga 
reaksyunaryong korte. 

Ang patuloy na pagbibimbin sa mga 
bilanggong pulitikal ay isang malaking inhustisya. 
Lalong malaking inhustisya ang ginagawa 
ng rehimeng Macapagal-Arroyo na habang 
nakabilanggo ang mga detenidong pulitikal » 


<4 Sa panig ng NDFP, pinanana- 
tili nito ang sariling pampulitikang 
integridad sa pamamagitan ng 
pagtatanggol at pagtataguyod 
ng karapatan ng mamamayan 
at matibay na pagkapit sa 
armadong pakikibaka bilang 


10 


tanging solusyon sa pagkakamit 
ng tunay at pangmatagalang 
kapayapaan. 

Ang usapang pangkapayapaan 
ay dagdag na larangan ng 
pakikibaka upang itaguyod ang 
interes. ng masa. Bibiguin 


ng NDFP ang anumang pagta- 
tangka ng reaksyunaryong estado 
na idiskaril ang usapan sa 
pamamagitan man ng todo- 
largang pasistang pananalakay sa 
mamamayan at rebolusyonaryong 
kilusan o sa panlilinlang. 

Balik-tanaw sa modelo ni Gloria Macapagal-Arroyo 


Ang papet na rehimeng Macapagal 


(1962-65) 


i Diosdado Macapagal, ang yumaong ama 

at idineklarang modelo ng anak niyang si 

Gloria Macapagal-Arroyo, ay masugid na 
tagapagtaguyod ng imperyalistang dominasyon 
at pagsasamantala sa mamamayang Pilipino. 
Sa ilalim ng kanyang gubyerno (1962-65) 
ipinatupad ang ilan sa pinakamasasahol na 
patakarang nagbukas ng ekonomya sa walang 
rendang pandarambong ng mga dayuhang 
monopolyo kapitalista. 


Ang buhay at rekord ni Macapagal ay buhay 
at rekord ng pagseserbisyo sa imperyalismong 
US. Unang-unang nagtrabaho si Macapagal sa 
pinakamalaking Amerikanong upisina ng mga 
abugado (Ross, Lawrence, Selph and Carrascoso), 
at pagkatapos ay sa Department of Foreign Affairs. 
Bago tumakbo at manalo bilang kongresista noong 
1948, nagsilbi muna siya bilang pangalawang 
kalihim ng embahada ng Pilipinas sa Washington 
D.C. Mula 1950-53, pinamunuan ni Macapagal ang 
House Committee on Foreign Affairs at itinalaga siya 
bilang delegado sa mga kumperensyang panrehiyon 
at pandaigdig na itinaguyod ng imperyalismong 
US. Kasama siya sa pagbalangkas ng US-Philippine 
Mutual Defense Treaty at paglagda sa Japanese 
Peace Treaty noong 1951. Kabilang din si Macapagal 


td ay patuloy nitong pinahi- nina Danding 


sa mga lumagda sa makadayuhan at mapang-aliping 
Laurel-Langley Agreement. Ang mga ito'y ilan sa 
mga pinakamasahol na di pantay na kasunduang 
pinasok ng papet na republika sa kasaysayan nito. 
Dahil pinondohan ng imperyalismong US ang 
kandidatura ni Macapagal para sa pagkapresidente 
noong 1961, natalo ang noo'y nanunungkulang 
pangulo na si Carlos P. Garcia kahit pa ginastos 
ng huli ang salapi at rekurso ng gubyerno para sa 
sariling kampanya. Isang malaking kahungkagang 


Cojuangco at mithing paglaya ay makakamit 


hintulutang makapamayagpag 
sa buong kapuluan ang mga 
sagad-sagarang kriminal gaya 
nina Joseph Estrada at Panfilo 
Lacson, tinatanawan ng utang- 
na-loob ang mga berdugong gaya 
ni Angelo Reyes, at kinakaibiga't 
niyayakap ang mga mapag- 
samantala't mapang-api gaya 

Lucio Tan. 

Para sa mga detenidong 
pulitikal, kanilang mga kamag- 
anak at mga tagapagtaguyod ng 
karapatang-tao, tuluy-tuloy ang 
pakikibaka hanggang mapalaya 
ang lahat ng bilanggong pulitikal. 
Higit kailanma'y lumilinaw na 
ang bawat pag-usad tungo sa 


lamang sa pamamagitan ng 
walang-pagod na pakikipaglaban 
para rito. Isang bagay pa ang 
tiyak: hangga't hindi nababago 
ang naghaharing sistemang 
tumuturing sa rebolusyonaryong 
paninindigan bilang krimen, 
magpapatuloy ang pakikibaka 
kahit pa nakalabas na sa selda [mg 

tumakbo si Macapagal sa plataporma ng “malayang 
inisyatiba” at “desentralisasyon”. Sa aktwal, ang 
pagpinansya ng US sa mga partidong nagdala kay 
Macapagal ay kapalit ng masugid na pagsunod ng 
mga ito sa mga imperyalistang dikta sa pamamagitan 
ng World Bank at International Monetary Fund 
at mga Amerikanong “tagapayo” ng papet na 
rehimen. 


NG ilalim ng rehimeng macapagal, nagpatuloy 
at lalong pinairal ang mga makadayuhan at 
kontra-mamamayang patakaran. Sumusunod ang 
ilan sa mga ito: 


DEKONTROL. Pagkaluklok na pagkaluklok sa poder, 
inalis ni Macapagal ang kontrol 
at mga restriksyon sa operasyon 
ng mga dayuhang korporasyon 
sa Pilipinas. Pinahintulutan ang 
malayang pagtatambak ng mga 
dayuhang produkto na inaangkat 
sa mataas na presyo at binaklas ang 
mga restriksyon sa pamumuhunan. 
Sinamantala ito't pinakinabangan 
ng malalaking burgesyang kum- 
prador at panginoong maylupa, na 
todo-largang nag-eksport ng hilaw 
na materyales habang buong- 
bwelong nag-aangkat ng mga 
yaring kalakal. 

DEBALWASYON. Bunga ng dekontrol, 
sumirit ang gastos sa pag-import sa mga yaring 
kalakal, hilaw na materyales, pyesa, panggatong 
at iba pa mula sa US. 

Di naglao'y naubos ang reserbang dolyar ng 
Pilipinas at napilitan ang rehimeng Macapagal na 
ibaba sa P3.90 mula P2 ang halaga ng piso kontra 
sa dolyar. Ang Pilipinas ay naobligang tumanggap 
ng dambuhalang “stabilization fund” mula sa 
mga bangko ng US sa Pilipinas. Kasabay nito, 
sumirit ang presyo ng mga bilihin, lalong lumiit ang 
maliit nang sahod ng mga manggagawa at lalong 
bumagsak ang mababang antas ng kabuhayan ng 
mamamayan. 

PAGKONTROL NG MGA DAYUHANG MAMUMUHUNAN SA 
LOKAL NA PONDO. Binuo ang Program Implementation 
Agency (PIA) at iba pang ahensya sa pagpapautang 
upang mapadali ang paghiram ng mga dayuhang 

mamumuhunan sa mga lokal na bangko. Dahil may 
paghihigpit sa paglalabas ng dolyar mula sa US, 
nagawang palakihin ng mga kumpanyang US ang 
kanilang kapitalisasyon sa Pilipinas sa pamamagitan 
ng paghuthot sa pondong naka-impok sa mga lokal 
na bangko na kontrolado ng US. 


PAGTATAGUYOD SA PATAKARANG PANLABAS NG US. Sinu- 
portahan ni Macapagal ang Maphilindo (Malaysia, 
Philippines, Indonesia) upang itaguyod ang pagkilala 
at pagsuporta sa “Malaysia” na binuo ng US, 
gayundin upang ipitin ang gubyernong Sukarno 
ng Indonesia at bigyan ng mga konsesyon 
ang mga korporasyong US sa Malaya at 
North Kalimantan. Upang makapagpanggap na 
nagtataguyod ng independyen- 
teng patakarang panlabas, ipina- 
basura ni Macapagal ang US-RP 
j Treaty of General Relations 
" habang katunaya'y nanatili ang 
j iba pang di pantay na kasunduang 
nagpapalawig sa tratadong ito. 
PAKIKIPAGKUTSABAHAN SA US PARA 
AMYENDAHAN ANG US-RP MILITARY 
BASES AGREEMENT. Bagamat hindi 
ito napagtibay sa senado, sumang- 
ayon si Macapagal na palawakin 
ang hurisdiksyon ng kumander 
ng base ng US sa Pilipinas. 
PAGPAPADALA NG MGA TROPANG 
PILIPINO SA GERANG AGRESYON NG US LABAN SA 
MAMAMAYANG VIETNAMESE. Ikinampanya ng 
gubyernong Macapagal ang pagsuporta sa digmang 
agresyon ng US laban sa Vietnam. Ang panawagan 
ni Macapagal na magpadala ng mga tropa sa 
Vietnam ay sinuportahan ng mga Pilipinong ahente 
ng Central Intelligence Agency na may interes sa 
negosyo sa gerang ito. 


PAGTAGUYOD SA ASIAN DEVELOPMENT BANK (ADB). 
Inisponsor ni Macapagal ang kumperensyang 
nagtaguyod sa ADB at inialok pang itayo sa Maynila 
ang punong tanggapan nito, bilang pagtataguyod 
sa imperyalistang kutsabahan ng US at Japan; 
at pagtataguyod sa Japan bilang panrehiyong 
pinunong papet ng US sa Asia. Daluyan ang ADB 
ng mga imperyalistang patakarang nakadisensyo 
para panatilihing tagasuplay ng murang hilaw na 

materyales sa US at Japan ang Pilipinas 
at iba pang bansa sa Asia. Panahon ni 
Macapagal nang tumaas sa 20% ang 
parte ng Japan sa kalakalang panlabas 
ng Pilipinas. 

PAGPALIT NG ARAW NG KALAYAAN SA 
HUNYO 12 MULA SA HULYO 4. Layunin 
nitong pagtakpan ang hayagang pagka- 
makaimperyalista ni Macapagal. Ang 
kasinungalingang “ibinigay” ng US 
ang kalayaan ng Pilipinas, ay pinalitan 
ng sing-aroganteng kasinungalingang 
“ibinalik” ito ng US. 


AGRICULTURAL LAND REFORM CODE. Idinek- 
lara ni Macapagal na “kontra sa 
patakarang pampubliko” ang sistema 
ng pakikisama at partihan at nangakong 
palalayain ang masang kasama mula 
sa sistemang ito. Ang totoo, ang 
ginarantiyahan ni Macapagal ay ang mga 
panginoong maylupa na bibigyan pa 
ng “makatwirang bayad” ng gubyerno 
para sa lupang babawiin mula sa kanila. 
Dagdag pa, ang presyo ng lupa para 
sa redistribusyon ay lagpas sa kayang 
bayaran ng “benepisyaryong” mga 
magsasaka. Hindi pinalaya, bagkus ay 
inilagay lamang sa panibagong kaayusan 
sa partihan, ang mga kasama. 


ANG PAGPAPAKAPAPET NG REHIMEN SA 
imperyalismo at pagtataguyod nito sa 
interes ng malalaking dayuhan at lokal 
na kapitalista at reaksyunaryo ang siyang 
nagpatampok sa pamahalaan ni Diosdado 
Macapagal. Dahil dito, siya ay pinuri ng 
mga reaksyunaryo. Dahil din dito, siya 
at ang kontra-mamamayang sistemang 
pinalago niya ay kinamuhian at nilabanan 
ng masa ng sambayanang Pilipino. 

Ang buong-pagmamalaking pag- 
turing ng rehimeng Macapagal-Arroyo sa 
rehimeng Macapagal bilang huwaran ay 
bagay na ikinatutuwa ng imperyalismo, 
at hindi dahilan upang ipagdiwang ng 
mamamayan. 


Balita mula sa 


Mahigit 500 pamilya sa Isabela 
nakinabang sa rebolusyong agraryo 


SA LARANGANG BENITO TESORIO SA ISABELA, 
mahigit 500 pamilya ang nabenepisyuhan nang magbunga 
ang panimulang sikad ng kampanya sa rebolusyong 
agraryo ng Bagong Hukbong Bayan. Sa buong rehiyon 
ng Cagayan Valley, mahigit 1,000 pamilya na maralita 
at mababang panggitnang magsasaka ang nakinabang 
na rin sa iba't ibang pakikibakang antipyudal nitong 
nakaraang taon. 


PAGGIIT NG KARAPATAN SA LUPA 


Sa isang baryo na saklaw ng larangan, militanteng 
iginiit ng mga magsasaka ang karapatan nilang bungkalin 
ang lupang dati na nilang sinasaka pagkatapos itong 
agawin ng reaksyunaryong gubyerno, ideklarang lupaing 
pampubliko at patamnan ng gmelina. Ginawa ito ng 
gubyerno sa kabila ng kawalan o kakulangan ng lupa na 
maaring bungkalin ng taumbaryo. 

Noong Pebrero 2000, “binawi” ang lupa ng mga 
tunay na nagmamay-ari---ang mga maralitang magsasaka 
na matagal nang nagpaunlad nito. Mahigit 20 pamilya 

ang kumilos. Dahil organisado sila, nagkaroon sila 
ng kakayahang ilaban ang kanilang karapatan at 
ipagtanggol ang matagumpay nilang pagkilos. 

Sa isa pang baryo, naibaba ng mga magsasaka 
ang upa sa lupa sa 1/4 neto mula 1/3 gross. Ito ay 
pagkatapos na makipag-usap at makipagkasundo sa 
pinag-uupahan nila na mayamang magsasaka. 


PAGPAPATAAS NG SAHOD 


Sa kampanya para itaas ang sahod ng mga 
manggagawang bukid nakamit ang pinakamalaking 
tagumpay. Mahigit 480 pamilya ng batayang masa sa 
tatlong baryo ang nakinabang. Malaking porsyento 
ng populasyon sa mga baryong ito ang kasapi 
ng mga organisasyong masa. Nakapaloob naman 
sa selyula ng mga panggitnang pwersa ang ilang 
kagawad ng Sangguniang Barangay. 

Sa isang baryo, naitaas ang sahod mula P70 
tungong P80 para sa pagtatanim at pag-aani. 
Mas mataas naman ang nakamit sa pag-aararo, 
pagtatabas, at panaglimbang. Sinimulan itong 
ikampanya ng mga organisadong magsasaka sa 
mga kasamahan nilang manggagawang-bukid sa 
pamamagitan ng pagpapapirma ng petisyon para 
itaas ang sahod. Iniharap nila ang petisyon sa 
Barangay Assembly at sinuportahan ito ng mga 
kagawad ng Sangguniang Barangay. 

Sa isa pang baryo, iginiit din ng masa ang 
kahilingan nila sa Barangay Assembly. Dahil naliitan 
sa mungkahi ng Barangay Council na P5.00 na 


Ka Andrea, bihag ng AFP, tumakas 


pagtaas ng sahod, ipinaglaban nila ang mas mataas 
na sahod sa mga indibidwal na umuupa ng lakas- 
paggawa. Katulad ng sa naunang baryo, naitaas 
ang sahod mula P70 tungong P80 (sa pagtatanim at 
pag-aani) sa dalawang purok. 

Nakamit ang pinakamalaking pagtaas ng sahod 
sa ikatlong baryo. Pinagbotohan ng Barangay 
Assembly ang pagpapataas nito mula P70 tungong 
P100 (para pagtatanim at pag-aani rin). Mas 
mataas naman ang nakamit para sa pag-aararo at 
pagtatabas. 


LUMALAWAK NA PAGLABAN 


Bukod sa mga matagumpay na kampanya, 
kasalukuyang isinusulong ang petisyon para sa 
pagpapababa ng interes sa pautang, pagpapataas 
ng presyo ng produkto ng saging at pagpapabalik 
sa mga maralitang nakikisakang pinaalis ng mga 
asendero. 

Pangunahing nakatutok ang mga kampanya 
sa rebolusyonaryong reporma sa lupa sa hakbang- 
hakbang na pagpapahina hanggang maibagsak ang 
paghahari ng malalaking panginoong maylupa sa 
kanayunan. 

Sa pamamagitan ng mga militanteng 
pakikibakang masa, hakbang-hakbang na lumalakas 
ang kapangyarihang pampulitika ng mga magsasaka 
at iba pang mamamayan. Ang hukbo ng mamamayan 
at ang armadong pakikibaka ay lagi’t laging katulong 
at magtitiyak sa tagumpay. 


PAGKARAAN NG MAHIGIT ANIM 
na buwang pagkakabilanggo sa 
kampo ng reaksyunaryong AFP, 
nakatakas si Cheryl Arcilla (Ka 
Andrea) sa ospital ng 5? ID, AFP 
sa Camp Melchor Dela Cruz sa 
Soyung, Echague noong ika-30 
ng Enero. 

Si Ka Andrea ay nahuli ng 
kaaway sa Dapis, Mapalad, San 
Agustin noong ika-6 ng Hulyo 
2001, sa bahay ng isang masa 
na nagkanlong sa kanya habang 

nagpapagaling ng sakit. 
Pagkahuli ay sinampahan 
siya ng kasong multiple murder, 
isang kasong di napipyansahan. 
Sangkot siya diumano sa 
pagkakaambus kay Col. Josefino 
Manayao at 15 iba pa noong 
Hunyo 27 sa Linumot, Jones, 
Isabela. Bukod sa mga kasapi ng 
Bagong Hukbong Bayan, isinama 
rin sa kaso maging ang mga 
walang kinalaman sa ambus kay 
Manayao katulad nina NDFP 


chief political consultant Jose 
Ma. Sison, Fr. Luis Jalandoni, 
mga kasapi ng KARAPATAN, 
mga taong simbahan at iba pa. 
Habang bihag ng kaaway 
ay pilit siyang isinasama sa 
mga operasyong militar at 
pinagsasalita sa radyo nang labag 
sa kanyang kagustuhan. Ilang 
araw bago makatakas si Ka 
Andrea ay ipinagmalaki ng AFP 
na tatayo siyang state witness 
laban sa mga kinasuhan dito. 

Ang patuloy na pananalakay ng pasistang militar sa Cagayan Valley 


NITONG PEBRERO 14, 2001, NAGLABAS NG PAHAYAG 
ang PKP-BHB-NDF-Cagayan Valley na 
nagkukundena sa pasisitang pananalakay ng AFP 
mula Disyembre 9, 2000-Enero 9, 2001. Dagdag 
ang mga kaso rito sa talaang inilabas nila noong 
Disyembre 14, 2000 hinggil sa paglabag ng AFP 
sa sarili nitong suspension of offensive military 
offensives o SOMO. 

Ang sumusunod ay ilan sa pinakamatitingkad: 


Sa Eastern Cagayan 

Magmula noong Nobyembre 26, bugbog- 
sarado ang mga taumbaryo sa Amulung, Alcala at 
Baggao sa mga operasyong militar na nagpapatuloy 
hanggang sa kasalukuyan. 

Noong Enero 8, humigit-kumulang sa tatlong 
platun ang naglunsad ng operasyon sa Dalaoig, 
Cataraoan, Capacuan at iba pang baryo sa Alcala. 
Sa Dalaoig ay nagsunog ng isang poultry ang mga 
militar. 

Bago nito, kinubkob noong Disyembre 4 
ng mga tropa ng AFP sa pamumuno ng isang 
Captain Lapizar ang ilang bahay ng masa na 
pinaghihinalaang binasehan daw ng BHB sa 
Baryo Bagunot, Baggao. Nang wala namang 
nakitang nagbaseng mga Pulang mandirigma roon ay 
nanakot at binantaan ng mga sundalo ang mga 
taumbaryo. Dulot ng matinding takot, 
napilitang itigil ng taumbaryo 
ang kanilang pagsasaka at iba 
pang gawain sa bukid. Muling 
nanghalughog at nanakot ang 
ang mga tropa ng AFP noong 
Disyembre 9. 

Noong unang linggo ng 
Enero, sa pagbungad ng Bagong Taon, operasyong 
militar ang iniregalo ng mga pwersa ng PNP at AFP 
sa mamamayan ng Barsat West, Baggao at mga 
karatig-baryo nito. 

Nagbubuo rin ng mga pwersang paramilitar sa 
kabila ng pagtutol ng mamamayan sa lugar. Pilit na 
itinayo ang CAFGU sa Dadda, Amulung, at sa mga 
baryo ng Mocag, Mabini, Bitag Pequeño at Agaman 
Norte sa Baggao. Samantala, nagpapatuloy ang 
mahigpit na pagtutol ng mamamayan sa pagrerekrut 

at pagtatayo ng CAFGU sa mga baryo ng Alba, San 
Antonio, Barsat West, Masical, Sta. Margarita, Bitag 
Grande, San Vicente, Bagunot, Caruppian, Taguing 
at iba pa sa Baggao: at sa mga baryo ng San Manuel, 
Manalo at Monte Alegre sa Amulung. 


Sa Western Cagayan 

Ayon sa ulat-koresponsal ng Danilo Ben Front 
sa Western Cagayan, tuluy-tuloy na naglunsad 
ng combat operations ang 41“ IB sa mga bayan 
ng Rizal (sa Zinundungan Valley), Lasam, Sto. 
Niño, Piat, Tuao at Allacapan. Nagpapatuloy ang 
kanilang operasyon hanggang sa kasalukuyan sa 
Zinundungan Valley. 


Sa Southeastern Isabela 

Walang-humpay ang operasyong militar na 
nagsimula pa noong Nobyembre 13, 2000 sa 
southeastern Isabela. Ayon sa ulat koresponsal 
ng Benito Tesorio Front, limang platun ng 54t? 
IB PA ang nag-ooperasyon sa Jones-Echague-San 
Agustin-San Guillermo. Isang platun pa ng 5” ID 
Reconnaisance Company ang naidagdag sa Jones, 
Isabela. Paulit-ulit nilang inoperasyon ang Pag-asa, 
Narra, Aromin, Salvacion, Villa Campo, Villa Rey, 
Mabbayad, Madadamian, Magleticia sa bayan ng 
Echague, Aringgay sa San Guillermo, Dicamay, 
Villa Bello, Linumot, Santa Isabel, Napaliong 
at Dibuluan sa Jones, Isabela at iba pang 
karatig-lugar. Naglunsad din sila ng mga 
operasyong militar sa Dicamay Uno, 
Dicamay Dos, Diarsatan at Villa Bello 
sa Jones, Isabela. 

Noong naglunsad ng operasyong militar 
sa Echague, Jones at Angadanan ay pinilit nilang 
isama ang mga nahuling kasapi ng Bagong Hukbong 
Bayan na sina Mar “Ka Mar” Rodriguez at JR “Ka 
CJ” Bulusan. Dinakip ang dalawa ng 54?” IB PA 
noong ika-18 ng Nobyembre 2000 sa Madadamian, 
Echague, Isabela. Malinaw na paglabag ito sa 
probisyon ng Protocol II ng Geneva Conventions 
hinggil sa mga bihag ng digma. 

Para bigyang-matwid ang ilulunsad nilang 
operasyon sa Angadanan-Echague-San Guillermo- 
Jones na tahasang labag sa sarili nilang SOMO, 

ipinakalat ng AFP 
noong Disyembre 
28 na lulusubin 
diumano ng BHB 
ang munisipyo ng 
San Guillermo at 
Angadanan. Hindi 
nga nagtagal ay inilunsad ang operasyong militar 
sa lugar na nabanggit. Subalit nagresulta lamang 
ito sa isang misencounter sa pagitan ng AFP 
(sa pamumuno ng isang Lieutenant Arbuez) 
at ng Philippine National Police (PNP) noong 
Enero 1. 

Dahil sa matinding kahihiyan, hinuli ng 
militar noong Enero 4 sa Aringgan, San Guillermo 
at buong yabang na ipinagmalaki na animo'y 
tropeyo sa gera si Jun Aquino, isang 15 taong 
gulang na sibilyan na residente ng naturang baryo. 
Matinding pananakot ang ipinaranas sa binatilyo 
ng mga elemento ng 5* Recon Coy ng 3” Infantry 
Division nang pilit nila siyang paaminin na may 
kaugnayan siya sa BHB. 

Bago nito, naglunsad noong Disyembre 
13-16 ng combat operations ang dalawang 
platun ng 54" IB sa mga baryo ng Dicamay Uno, 
Dicamay Dos, Diarsatan at Villa Bello sa Jones, 
Isabela. Bagamat walang nameplate ang mga 
pasistang tropa, nakikilala pa rin sila ng masa 
sa lugar. 

Naglunsad rin ng commando at strike 
operation ang nakasibilyang mga tropa ng 
AFP sa Aringgan, San Francisco, Mabbayad, 
Madadammian, Dipanyong, Benguet at sa mga 
karatig-baryo nito sa bayan ng San Guillermo. 
Ang ilan sa kanila ay nagpanggap na mga Pulang 
mandirigma. 

Nagkaroon din strike operations sa Garit 
Sur, Rumang-ay, Dammang West, Dammang 
Fast, Reserba at Barkadero sa bayan ng Echague: 
at commando operations sa Narra, Salvacion, 
Aromin, Villa Campo at Babaran sa naturan ding 
bayan mula Disyembre 2-6. 


Sa Northern Isabela 

Batay sa ulat koresponsal ng Filomena 
Asuncion Front, laganap ang panunupil ng 
mga pasistang tropa ng Bravo Coy ng 45" IB 


na nakabase sa Sto. Rosario, Delfin Albano at 
sa Manano Mallig, Isabela. Tuluy-tuloy ang 
commando at combat operations sa Quirino, 
Delfin Albano, Ilagan, Tumauini, Cabagan at iba 
pang karatig-bayan noong panahon ng SOMO. 

Matingkad ang pananakot at psywar ng 
tropa ng 43?” sa pamumuno ng isang Lieutenant 
Oquiendo sa mga taumbaryo na nagpapatuloy 
ng mga Pulang mandirigma sa kani-kanilang 
mga bahay. 


Sa Central Isabela 

Ayon sa ulat-koresponsal ng Reynaldo Piñon 
Front, apat na platun ng 45” IB ang naglunsad ng 
combat operations mula Disyembre 8 hanggang sa 
kalagitnaan ng Disyembre. Muli silang naglunsad 
ng operasyon pagsapit ng Bagong Taon sa mga 
baryo ng Benito Soliven, San Mariano, Naguilian 
at Cauayan. 


Sa Quirino at Nueva Vizcaya 

Ayon sa ulat ng Venerando Villacillo Front, 
tuluy-tuloy din ang operasyon ng 54” IB ng 502"4 
Brigade sa San Agustin, Maddela, Aglipay at 
Nagtipunan. Gayundin sa Dupax- Aritao hanggang 
sa Carranglan, Nueva Ecija na dinagdagan ng 
mga pwersa mula sa 5? ID. 

Sa pamumuno ni Lt. Michael Glen 
Manansala, dalawang pinaghinalaang kasapi 
ng BHB, sina Luis dela Cruz at Roger dela 
Cruz, ang walang-awang pinaslang ng 54" IB 
noong Disyembre 17 sa Sityo Sangaydi, Villa 
Gracia, Maddela, Quirino. Mismong ang PNP 
ng Maddela ang nagpatunay na hindi mga Pulang 
mandirigma at pawang mga ordinaryong sibilyan 
ang mga pinaslang ng AFP. 

Bukod sa paglulunsad ng kontra- 
rebolusyonaryong digma, sangkot din ang mga 
pwersa ng 3” ID sa mga kriminal na aktibidad. 
Maraming kaso ng highway robbery sa kahabaan 
ng Maharlika Highway sa hangganang Nueva 
Vizcaya-Nueva Ecija ang isinasagawa ng mga 
pasistang tropa nito. Noong bago mag-Bagong 
Taon, ninakawan nila ng mahigit P100,000 at 
mga alahas sa pagitan ng Carranglan, Nueva Ecija 
at Aritao, Nueva Vizcaya ang isang balikbayan 
na taga-Luna, Isabela. 

7 sundalo patay, 15 armas 
nasamsam sa reyd ng BHB sa Samar 


Pitong sundalo ang napatay at lima ang sugatan 
nang salakayin ng mga mandirigma ng Bagong 
Hukbong Bayan (BHB) ang isang ditatsment ng 
Philippine Army sa Barangay Babaclayon, San Jose 
de Buan, Samar, bandang alas-4 ng umaga noong 
Pebrero 12. Nakasamsam din ng 15 matataas na 
kalibreng armas ang BHB. 

Halos nalipol ang 12 sundalong nagbabantay sa 
ditatsment. Nasamsam mula sa kanila ang walong 
M16, pitong M14 at isang set ng radyo. 


Dayuhang kumpanya, 
pinarusahan sa Cebu 


Pinaulanan ng bala ng isang tim ng BHB ang 
sasakyang may lulan ng tatlong inhinyero ng 
TOA Construction sa perimetro ng St. Jude Acres 
Subdivision sa Barangay Bulacao, Pardo District, 
Cebu City bandang gabi nitong Pebrero 22. Ang TOA 
Construction ay isang kumpanyang Hapon. Walang 
namatay o malubhang nasugatan sa pagtambang. 

Ayon sa pahayag ni Kasamang Silvino “Ka Bino” 
Clamucha, tagapagsalita ng Partido Komunista ng 
Pilipinas sa Gitnang Kabisayaan, nilayon ng ambus 
na maiparating sa TOA Construction, at mismong 
sa gubyerno, ang tahasang pagtutol sa patuloy na 
konstruksyon ng multi-bilyon pisong South Coastal 
Road at South Reclamation Project. Nakasaad sa 
pahayag na ang TOA Construction ay sanhi ng 
kawalang-hanapbuhay ng may 300 mangingisdang 
naapektuhan nito sa mga baybayin ng Barangay 
Aladka Mambaling, Inayawan at Basak sa Cebu 
City at ilan pang bahagi ng Talisay City. Ayon pa 
kay Ka Bino, pinarusahan din ng BHB ang TOA 
Construction dahil sa pagiging malaking salot nito 
sa kalikasan. 


Danding Cojuangco at mga tauhan, kinundena 
ng BHB 


Nanawagan ang PKP-BHB sa isla ng Negros 
na hindi dapat suportahan at bagkus ay labanan 

ang grupo ng negosyanteng si Eduardo “Danding” 
Cojuangco at ang kanyang mga sinusuportahang 
kandidato. Ayon sa isang pahayag ng 
rebolusyonaryong kilusan sa rehiyon, ang kampanya 
laban sa mga kandidato ni Danding ay kumbinasyon 
ng pamamaraang armado at di-armado at ligal at 
iligal. Anang pahayag, nilalayon ng kampanyang 
tuluyang wasakin ang kapangyarihan ng sagad- 
sagarang reaksyunaryong si Danding at kanyang 
mga kasapakat sa isla ng Negros. Ginawa ang 
pahayag sa harap ng malinaw na bantang pandaraya 
nina Danding at ng kanyang United Negros Alliance, 
Nationalist People's Coalition at Lapian ng Masang 
Pilipino sa darating na eleksyon sa Mayo 14. 


Kinundena rin ng kilusan ang kutsabahan ng 
kampo ni Danding at ng RPA-ABB sa pagprotekta sa 
mga kooperatibang nagsisilbi sa mga pampinansyang 
interes ni Danding sa Negros. 


Ka Roger kay Gloria Arroyo- 
lutasin ang malalaking krimen 


Hinamon ng tagapagsalita ng Partido Komunista 
ng Pilipinas na si Gregorio “Ka Roger” Rosal 
ang rehimeng Macapagal-Arroyo na kagyat 
at mapagpasyang aksyunan ang mga kaso ng 
malalaking krimen “kung hindi nito gustong 
maunahan ng mga panggugulo at pananabotahe ng 
mga kalaban nilang hindi matanggap ang kanilang 
pagkatalo at maging ng mga sumasakay sa mga 
bagong gubyerno na may sariling adyenda.” 


Isinaad ito ni Ka Roger kasabay ng pagpapabula 
sa mga akusasyon na may kinalaman ang 
rebolusyonaryong kilusan sa pagpatay kay Filemon 
“Popoy” Lagman noong Pebrero 6. Ayon kay Ka 
Roger, walang mahigpit at napakabigat na dahilan 
para gawin ito ng rebolusyonaryong kilusang may 
di hamak na mas malaki at mas kagyat na mga 
prayoridad. Ani Ka Roger: “Ang grupong nagsagawa 
nito ay sadyang may dalang ibang adyenda at ibang 
mga prayoridad.” 

Isinaad sa pahayag na ang pagpatay kay Lagman 
ay bahagi ng hangad ng ilang pangkating guluhin 
ang sitwasyon habang pumupwesto ang bagong 

gubyerno at ang malawak na masa ng 
sambayanan ay mahigpit na humihingi 
ng pagpapatupad ng hustisya at mga 
repormang ipinag-alsa ng taumbayan sa EDSA. 
Ibinunyag din ni Ka Roger na kasabay nito'y 
pinagtatangkaan din ng sabwatan nina Estrada, 
mga pinunong militar at pulis, Romulo Kintanar, 
Arturo Tabara, Nilo dela Cruz at iba pa ang buhay 
ni Kasamang Jose Ma. Sison. 

Dagdag ni Ka Roger: “Dapat kagyat na harapin 
at lutasin ng rehimeng Macapagal-Arroyo ang mga 
kasong ito, gayundin ang karumal-dumal na mga 
pambobomba noong Disyembre 30, pagdukot kay 
Bubby Dacer at higit sa lahat, ang pangungulimbat 
at iba pang mga krimen ni Estrada at mga kroni 
niya. “Kung hindi, hindi malayong masadlak ang 
gubyernong Macapagal-Arroyo sa kapalarang 
katulad o mas masahol pa sa sinapit ng pinatalsik na 
rehimeng Estrada,” pagtatapos ni Ka Roger. 


Panibagong kaso ng pandarambong laban kay 
Erap, isinampa ng 81 grupo 


Pinangunahan ng Bagong Alyansang Makabayan 
(BAYAN) ang 81 peoples' organizations sa 
pagsampa ng kasong pandarambong laban sa 
pinatalsik na si Joseph Estrada nitong Pebrero 8. 
Ayon sa BAYAN, gagamiting ebidensya sa paglilitis 
ng kaso ang iligal na pagmamay-ari ni Erap ng 
humigit-kumulang P10-15 bilyon na inilagak sa iba't 
ibang bangko sa ilalim ng iba't ibang alyas. 

Kasabay nito, nanawagan ang BAYAN sa 
rehimeng Macapagal-Arroyo na litisin na ang mga 
kaso ni Erap upang kagyat na itong maparusahan 
ayon sa kahilingan ng mamamayan. 

Binalaan din ng BAYAN si Ombudsman 
Aniano Desierto na masusing minamatyagan ng 
mamamayan upang makamit ang hustisya sa pag- 
usig kay Estrada, at na walang-pagdadalawang-isip 
nilang sasampahan ng kasong impeachment si 
Desierto kung papanigan nito ang pinatalsik na 
pangulo. 

Sa kaugnay na balita, itinayo sa Cebu ang 

Barug Sugbu o “truth commission” para sa 
imbestigasyon ng mga kasong pandarambong, 
katiwalian, korupsyon at mga paglabag sa mga 
karapatang-tao ng pinatalsik na si Joseph Estrada. 
Nanguna ito sa anim-na-puntong adyendang 
isusulong ng naturang komisyon. 


Rehimeng Macapagal-Arroyo, 
hinamon ng kabataan 


Hinamon ng mga grupo ng kabataan at 
estudyante ang bagong luklok na administrasyon 
na harapin ang adyenda ng kabataan na tahasang 
ibinasura ng pinatalsik na rehimeng US-Estrada. 
Ayon sa isang pahayag ng mga grupo ng kabataan at 
estudyante na pinangungunahan ng Estrada Resign 
Youth Movement (ERYM), ang di pagtugon ng 
nakaraang rehimen sa mga isyu na may kaugnayan 
sa sektor ng kabataan-estudyante ang dahilan kung 
bakit daan-daan libong kabataan ang humugos sa 
mga lansangan upang patalsikin si Estrada. 


Ayon sa ERYM, dapat bigyang pansin ng 
rehimeng Macapagal-Arroyo ang sumusunod na 
puntong tampok sa sektor ng kabataan-estudyante: 
(1) Pagtutol sa pagtaas ng matrikula. Pagtigil sa lahat 
ng anyo ng pagtaas ng matrikula. (2) Pagtaguyod 
sa mga karapatan ng mga mag-aaral. (3) Pagdagdag 
sa subsidyo ng estado sa edukasyon. (4) Walang 
kundisyong pagpapalaya sa lahat ng kabataang 
detenidong pulitikal. 


Hiniling ng kabataan ang pagbasura sa Education 
Act of 1982 na anila'y ugat ng lahat ng pagtaas ng 
matrikula. Idiniin din nilang dapat nang pabweluhin 
ang pagbabalik ng mga konseho at publikasyon ng 
mga mag-aaral. Sa kasalukuyan, anila, may mahigit 
300 kaso ng panunupil sa iba't ibang eskwelahan. 

Bukod sa mga kahilingan kaugnay ng kanilang 
sektor, hinamon din ng mga organisasyon ng 
kabataan-estudyante ang rehimeng Macapagal- 
Arroyo na palayain ang lahat ng mga bilanggong 
pulitikal at kagyat nang usigin at parusahan ang 
pinatalsik na pangulong Joseph Estrada. 

Cerilles, binatikos 
ng mga kawani ng DENR 


Tinuligsa ng DENR Kalikasan at Association of 
Contractual Employees of the DENR sa pangunguna 
ng COURAGE ang pagpapasinungaling ng kalihim 
ng DENR at kroni ni Estrada na si Antonio Cerilles 
na nag-isyu siya ng midnight appointments at 
Environmental Clearance Certificates sa bisperas 
ng pagbagsak ni Estrada. 

Sa raling idinaos sa pangalawang pagkakataon, 
ibinunyag ng mga kawani na pumirma si Cerilles 
ng mga espesyal na kautusang muling nagtatalaga 
sa kanyang mga tauhan mula sa upisina ng kalihim 
papunta sa mga lunsod ng Zamboanga del Sur, 
Cebu, Ozamis at Pagadian na kilalang balwarte ng 
mga Cerilles, at mga ECC at kontrata pabor sa mga 
sindikato sa panonoroso. 

Ayon sa mga nagraling kawani, hindi na sila 
papayag na pamunuan pa ni Cerilles na tauhan ng 
pinatalsik ng EDSA 2 na si Estrada. Sabi pa nila, 
susubaybayan nila ang bawat hakbang ni Cerilles 
hangga't hindi umuupo sa pwesto ang bagong 
kalihim ng kawanihan, at hindi na papayag na 
malimutan ang mga aral mula sa pakikibaka kapwa 
laban kay Cerilles at kay Estrada. 


Fishpond ng kroni, binuwag 
ng taumbaryo ng Infanta 


Binuwag nitong Pebrero 7 ng mahigit 1,500 
taumbaryo ng Infanta, Quezon, ang 15-ektaryang 
iligal na fishpond na pag-aari ni Macario “Boy” 
Asistio, dating alkalde ng Caloocan at malapit na 
kaibigan ni Joseph Estrada. 

Sa pamamagitan ng mga pala, bareta at kahoy, 
winasak ng mga residente ng Infanta ang dike ni 
Asistio bilang pagtutol sa fishpond na naging sanhi 
ng kawalan ng kabuhayan para sa mga residente ng 
lokalidad. Nang unang ipagawa ang dike, walang- 
patumanggang sinira ng mga utusan ni Asistio ang 
bakawan sa abandonadong fishpond sa Barangay 
Binulasan nang walang pahintulot kapwa ng DENR 
at ng taumbaryo. 

Wala nang nagawa ang mga manggagawa sa 
fishpond at ang mga awtoridad nang nagdatingan 
lulan ng mga traysikel, trak at iba pang sasakyan 
ang mga mambubuwag ng fishpond ni Assistio. 
Anang mga namuno sa kanila, ginawa nila ito 
upang idiin na “walang makapagkakait ng libreng 
mapagkukunan ng kabuhayan sa mamamayan” 
ng Infanta. Kinundena rin ng mamamayan ang 
pangingimi ng Malakanyang sa isyung ito. 


Planong asasinasyon 
kay Ka Joma, inilantad 


Inilantad at kinundena ni Kasamang Jose Ma. 
“Joma” Sison, tagapangulong tagapagtatag ng 
Partido at punong konsultant sa pulitika ng NDFP, 
ang panibagong planong asasinasyon laban sa 
kanya. Batay sa mga impormasyong nakalap sa mga 
nagdaang taon, aniya, ang plano, taktika at mga 
operatibang ginagamit para rito ay tumuturo sa mga 
utak nito na sina Panfilo Lacson, dating hepe ng 
PNP at tapat na kasapakat ni Estrada, kasama ang 
hepe ng paniktik ng PNP na si General Yarcia, 
ang taksil-sa-rebolusyon na si Romulo Kintanar, 
mga gangster na sina Arturo Tabara at Nilo dela 
Cruz ng RPA-ABB at ang pasimunong si Joseph 
Estrada. 


Sa isang pahayag na inilabas nitong Pebrero 3, 
kinumpirma ni Kasamang Joma ang ibinunyag ni 
Col. Reynaldo Berroya noong Enero 31 na plano 
siyang ipapatay nina Estrada't Lacson. Ang planong 
ito ay noon pang Mayo ng taong 2000 inihanda 
at kaagad na natuklasan ng NDFP dahil na rin 
sa palasak na estilo sa pagmamanman ng mga 
salarin. 


Kasabay nito, iginiit ni Kasamang Joma kay 
Estrada na kagyat nitong kanselahin ang order kay 
Kintanar at sa mga tauhan nito. Nanawagan din siya 
sa mga operatibang nakatakdang magsagawa ng 
plano na kumalas na sa planong ito dahil tiyak na 
hindi rin ipagkakaloob nina Estrada ang pangako 
nito matapos ang operasyon. Ipinahayag din ni 
Kasamang Joma ang pag-asang maaaksyunan ng 
kasalukuyang administrasyon ang pagpigil sa 

